เบลเยียมส่งตัวซาลาห์ อับเดซาลาม ตัวเอ้โจมตีปารีส ไปให้ฝรั่งเศสแล้ว
เบลเยียมส่งตัว ซาลาห์ อับเดซาลาม ผู้ต้องหาคนสำคัญไปดำเนินคดีในฝรั่งเศสแล้ว ขณะที่เชื่อกันว่า เขาเป็นหนึ่งในผู้ต้องสงสัยคนสำคัญในเหตุโจมตีปารีสเพียงคนเดียวที่ยังรอดชีวิต และถูกตำรวจเบลเยียมบุกจับกุมได้เมื่อเดือนก่อน หลังหลบหนีมานานถึง 4เดือน,เมื่อวันที่ 27 เม.ย.59 สำนักข่าวต่างประเทศรายงาน ทางการเบลเยียมส่งตัว นายซาลาห์ อับเดซาลาม ผู้ต้องหาคนสำคัญในเหตุโจมตีปารีสไปดำเนินคดีตามกระบวนการยุติธรรรมในฝรั่งเศสแล้ว หลังจากเจ้าหน้าที่ตำรวจเบลเยียมสามารถบุกจู่โจมจับกุม นายซาลาห์ อับเดซาลาม ได้เมื่อวันที่ 18 มี.ค.ที่ผ่านมา ในสภาพถูกยิงได้รับบาดเจ็บ หลังจากเขาได้หลบหนีการตามไล่ล่าของเจ้าหน้าที่ตำรวจมานานนับ 4 เดือน นับตั้งแต่เกิดเหตุวินาศกรรมในกรุงปารีส เมื่อ 13 พ.ย.58 ทำให้มีผู้เสียชีวิตประมาณ 130 ราย และบาดเจ็บหลายสิบคน,อัยการเบลเยียม กล่าวว่า ทางการเบลเยียมได้ส่งตัว นายซาลาห์ อับเดซาลาม ให้แก่เจ้าหน้าที่ฝรั่งเศสเมื่อช่วงเช้าของวันที่ 27 เม.ย. ตามหมายจับของสหภาพยุโรปที่ออกโดยฝรั่งเศส เมื่อวันที่ 19 มี.ค.58 ขณะที่ สำนักข่าวเอเอฟพี รายงานว่า ทางการฝรั่งเศสจะควบคุมตัวนายซาลาห์ อับเดซาลาม ที่เรือนจำ Fleury-Merogis ทางตอนใต้ของกรุงปารีส ซึ่งถือเป็นเรือนจำที่ใหญ่ที่สุดในยุโรป,ข่าวแจ้งว่า นายซาลาห์ อับเดซาลาม จะตกอยู่ภายใต้การจับกุมในฝรั่งเศสอย่างเป็นทางการ หลังจากเขาเดินทางมาถึงตอนเวลา 09.05 น. ของวันที่ 27 เม.ย. ตามเวลาท้องถิ่น จากนั้น จะถูกสอบสวนโดยอัยการและผู้พิพากษา ในข้อหามีส่วนร่วมในการฆาตกรรมโดยการก่อการร้าย และมีการเคลื่อนไหวอยู่ในองค์กรก่อการร้าย ทั้งนี้ ซาลาห์ อับเดซาลาม ปัจจุบันอายุ 26 ปี ถือสัญชาติฝรั่งเศส ถึงแม้เขาได้ถือกำเนิดในประเทศโมร็อกโก แต่มาเติบโตในประเทศเบลเยียม
เบลเยียมส่งตัว ซาลาห์ อับเดซาลาม ผู้ต้องหาคนสำคัญไปดำเนินคดีในฝรั่งเศสแล้ว ขณะที่เชื่อกันว่า เขาเป็นหนึ่งในผู้ต้องสงสัยคนสำคัญในเหตุโจมตีปารีส เพียงคนเดียวที่ยังรอดชีวิต และถูกตำรวจเบลเยียมบุกจับกุมได้เมื่อเดือนก่อน
ซาลาห์ อับเดซาลาม,โจมตีปารีส,โจมตีฝรั่งเศส,เบลเยียมส่งตัว,ดำเนินคดี,ฝรั่งเศส,เบลเยียม,ข่าว,ไทยรัฐออนไลน์,ข่าวต่างประเทศ